text: Mand fra Sydøstjylland druknet i Norge
  19 august 2010 kl. 09.13
  Ekstrabladet.dk oplyser, at en af de personer, der i går kæntrede i deres båd ud for Norge, er fra Sydøstjylland.
  Ekstrabladet oplyser endvidere, at mandens familie i Haderslev-området er blevet underrettet. 
  Fire personer forliste onsdag eftermiddag i deres jolle ud for Norges sydlige kyst. En af de forliste svømmede i flere timer for at nå ind til land og alarmere myndighederne.
  To af de fire personer druknede efter ulykken. Heraf en fra Sydøstjylland.
  